வாடகை நூல் நிலையத்தில், சேகருக்கு ஒரு புதிய நிகழ்ச்சிக்கான வித்தைத் தருகிறார் பொன்மலை. பிரபலங்களைப் போல் இருக்கும் சாமான்னியர்களை வைத்து காட்டப்படும் நிகழ்வு. சோ, பாலச்சந்தர் என பலரின் நகல்கள் பங்கேற்றதில், நிகழ்ச்சி இமாலய வெற்றி பெறுகிறது. டாப் ஸ்டார் ஜிதேந்திரனின் நகலாக இருக்கும் ரவீந்திரன், ஒரு தொழிலதிபர். அவர் பங்கேற்கும் நிகழ்வு அதிக வரவேற்பைப் பெற்று, அவருக்கு சிறந்த நகல் என்கிற பட்டத்தையும், ஒரு கோடி ரூபாய் பரிசையும் வாங்கித்தருகிறது. சூரஜ் என்கிற காதாசிரியனின் கதையைத் திருடி, இயக்குனர் ராஜேந்திரன், ஜித்தேந்திரனை வைத்து எடுக்கப்பட்ட படம் சூப்பர் ஹிட். சூரஜுக்கு ராஜேந்திரனைப் பழி வாங்க ஒரு வெறி. ஹேமா, தன் பெற்றோர் வசித்து இறந்த, ஊட்டி எஸ்டேட்டின் உரிமையாளர் வரலட்சுமி, ஜிதேந்திரனின் மேல் உள்ள ரசிக வெறியால் தன் சொத்து ( மதிப்பு 225 கோடி) முழுவதையும் அவர் மேல் எழுதி வைத்துவிட, ஜிதேந்திரன், வரலட்சுமியைச் சந்திக்கக் கோரும் விண்ணப்பத்துடன் வருகிறாள். அவளுக்கும் ஒரு ஆசை இருக்கிறது. தன் காலம் முடியும் வரை, தன் பெற்றோர் வசித்த அதே கொட்டகையில், தானும் வசிக்க வேண்டும். அதற்கு ஜிதேந்திரனின் அனுமதி வேண்டும். ஜிதேந்திரனின் மகன் ப்ரானேஷ், விநோத வியாதியால் மருத்துவமனையில். ஜிதேந்திரன் சுவிட்சர்லாந்தில்! அப்பாவின் அரவணைப்பு தேவைப்படும் அபாயக் கட்டம். ரவிந்திரன் ஜிதேந்திரனாக நடித்து, அவன் உயிரைக் காப்பாற்றுவதும், அதற்கு நன்றிக் கடனாக ராஜேந்திரன், சூரஜின் கதையின் உரிமையை அவனுக்கே தருவதும், ஹேமாவின் ஆசை பூர்த்தியாவதும் கிளைமேக்ஸ்.